แมตต์ สมิธ (นักฟุตบอลเกิดปี พ.ศ. 2525)

แมทธิว เทอเรนซ์ "แมตต์" สมิธ (; เกิดเมื่อวันที่ 14 ตุลาคม พ.ศ. 2525) เป็นนักฟุตบอลชาวอังกฤษ-ออสเตรเลีย เล่นในตำแหน่งกองหลัง เขาเคยเล่นและเป็นกัปตันทีมให้กับบางกอกกล๊าส

สโมสร
สมิธเกิดในเมืองชิชิสเตอร์ ประเทศอังกฤษ เริ่มเล่นฟุตบอลในระดับมหาวิทยาลัย หลังจากนั้นได้เซ็นสัญญากับพอร์ตสมัท ในฟุตบอลลีกแชมเปียนชิป ต่อมาได้ย้ายมาที่ประเทศออสเตรเลียในปี พ.ศ. 2547 ก่อนที่จะกลับไปอังกฤษอีกครั้งใน 2 ปีถัดมา ซึ่งระหว่างนั้นเขาได้ศึกษาต่อที่วิทยาลัยฮาร์ตพิวรีและสำเร็จการศึกษาระดับปริญญาโทด้านการจัดการกีฬา อีกทั้งเขายังได้เป็นกัปตันทีมของฮาร์ตพิวรีในการแข่งขันบียูเอสเออินเตอร์เนชันแนลแชมเปียนชิป ในปี พ.ศ. 2550 ต่อมาเขาได้ย้ายมายังประเทศออสเตรเลีย อีกครั้ง และลงเล่นให้กับพาล์มบีช ก่อนที่จะย้ายมาอยู่กับบริสเบนสไตรเกอร์ และได้ถูกยืมตัวมายังนอร์ธควีนสแลนด์ฟิวรี เพื่อทดแทนตำแหน่งของสก็อตต์ วิลสัน กองหลังชาวสก็อตแลนด์ ซึ่งมีอาการบาดเจ็บ

บริสเบนโรร์
ในวันที่ 16 เมษายน พ.ศ. 2553 สมิธได้เข้าร่วมทีมบริสเบนโรร์ในสัญญา 2 ปี หลังจากสัญญากับนอร์ธควีนสแลนด์หมดลงเนื่องจากมีการเปลี่ยนแปลงเจ้าของทีม ต่อมาในวันที่ 6 กันยายน พ.ศ. 2554 โรร์ได้ประกาศให้สมิธเป็นกัปตันทีมแทนแมตต์ แมคเคย์ ซึ่งออกจากทีมไป หลังจากนั้นในวันที่ 10 กันยายน พ.ศ. 2555 สมิธได้เซ็นสัญญา 3 ปีกับโรร์ ทำให้เขาอยู่กับทีมต่อจนถึงฤดูกาล 2015–16

บางกอกกล๊าส
ในเดือนธันวาคม พ.ศ. 2557 มีการยืนยันว่าสมิธจะย้ายจากบริสเบนโรร์และเซ็นสัญญากับบางกอกกล๊าส โดยไม่เปิดเผยค่าตัว

ชีวิตส่วนตัว
สมิธแต่งงานกับไอชา เบนเยลุล หญิงสาวมุสลิมชาวอัลจีเรีย ในวันที่ 17 พฤษภาคม พ.ศ. 2555 ที่บริสเบน ประเทศออสเตรเลีย และได้จัดงานสังสรรค์ภายในครอบครัวและกลุ่มเพื่อนที่เกาะสมุย โดยพวกเขาได้มีบุตร 3 คนชื่ออีลา, เอวา และ โอเวน ส่วนด้านการศึกษา สมิธได้จบปริญญาตรีด้านการตลาดและการจัดการ และปริญญาโทด้านการจัดการกีฬา จากวิทยาลัยฮาร์ตพิวรี

เกียรติประวัติ
บริสเบนโรร์
 เอลีกพรีเมียร์ชิป: 2010–11, 2013–14
 เอลีกแชมเปียนชิป: 2011, 2012, 2014
 ทีมแห่งปีเอลีก: 2010–11, 2013–14
 ควีนสแลนด์สเตตลีกพรีเมียส์: 2009
มหาวิทยาลัยเวสต์ออฟอิงแลนด์
 กีฬามหาวิทยาลัยโลก: 2007
 บียูเอสเอ: 2007

อ้างอิง

แหล่งข้อมูลอื่น
 ประวัติกับบริสเบนโรร์ 
  

บุคคลที่เกิดในปี พ.ศ. 2525
บุคคลที่ยังมีชีวิตอยู่
นักฟุตบอลชาวออสเตรเลีย
นักฟุตบอลทีมชาติออสเตรเลีย
ชาวออสเตรเลียเชื้อสายอังกฤษ
บุคคลจากชิชิสเตอร์
กองหลังฟุตบอล
ผู้เล่นสโมสรฟุตบอลบีจี ปทุม ยูไนเต็ด
ผู้เล่นในไทยลีก
ผู้จัดการทีมสโมสรฟุตบอลบีจี ปทุม ยูไนเต็ด
ผู้จัดการทีมฟุตบอลในไทยลีก